### NN 16/2026 (18.2.2026.), Uredba o izmjenama i dopunama Uredbe o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027.

VLADA REPUBLIKE HRVATSKE

173

Na temelju članka 7. stavka 3. Zakona o institucionalnom okviru za korištenje fondova Europske unije u Republici Hrvatskoj (»Narodne novine«, br. 116/21. i 31/25.), Vlada Republike Hrvatske je na sjednici održanoj 17. veljače 2026. donijela

UREDBU

O IZMJENAMA I DOPUNAMA UREDBE O TIJELIMA U SUSTAVU UPRAVLJANJA I KONTROLE ZA PROVEDBU PROGRAMA IZ PODRUČJA KONKURENTNOSTI I KOHEZIJE ZA FINANCIJSKO RAZDOBLJE 2021. – 2027.

Članak 1.

U Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. (»Narodne novine«, br. 96/22. i 35/24.), u članku 8. stavku 1. točki 8. iza riječi: »Uredbe (EU) 2021/1060« dodaju se riječi: »ako nije drugačije prethodno definirano pisanim sporazumom s Upravljačkim tijelom«.

Članak 2.

U članku 9. stavku 1. točki 19. točka na kraju rečenice briše se.

Iza točke 19. dodaje se točka 20. koja glasi:

»20. po završetku postupka odabira operacija pripremaju nacrte ugovora o dodjeli bespovratnih sredstava te osiguravaju da je korisniku dostavljen dokument iz članka 73. stavka 3. Uredbe (EU) 2021/1060, ako je to prethodno definirano pisanim sporazumom s Upravljačkim tijelom.«.

Stavak 2. mijenja se i glasi:

»(2) Izuzev funkcija iz stavka 1. ovoga članka Fond za zaštitu okoliša i energetsku učinkovitost, Središnja agencija za financiranje i ugovaranje programa i projekata Europske unije, Hrvatske vode i Hrvatska agencija za malo gospodarstvo, inovacije i investicije, u okviru specifičnog cilja iz svoje nadležnosti, odabiru operacije u skladu s člankom 73. stavkom 2. Uredbe (EU) 2021/1060, ako je to prethodno definirano pisanim sporazumom s Upravljačkim tijelom.«.

Članak 3.

U članku 10. stavak 2. briše se.

Dosadašnji stavci 3. i 4. postaju stavci 2. i 3.

Članak 4.

U članku 11. stavku 3. iza riječi: »Fond za zaštitu okoliša i energetsku učinkovitost« stavlja se zarez i dodaju riječi: »Središnja agencija za financiranje i ugovaranje programa i projekata Europske unije«.

Stavak 4. briše se.

Dosadašnji stavak 5. postaje stavak 4.

Članak 5.

Prilog »Prikaz posredničkih tijela nadležnih prema izabranim specifičnim ciljevima« zamjenjuje se novim Prilogom »Prikaz posredničkih tijela nadležnih prema izabranim specifičnim ciljevima«, koji je sastavni dio ove Uredbe.

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/96
 Urbroj: 50301-05/31-26-8
 Zagreb, 17. veljače 2026.

Predsjednik
 mr. sc. Andrej Plenković, v. r.

PRILOG

PRIKAZ POSREDNIČKIH TIJELA NADLEŽNIH PREMA IZABRANIM SPECIFIČNIM CILJEVIMA

|  |  |  |  |  |
| --- | --- | --- | --- | --- |
| Program iz područja konkurentnosti i kohezije za financijsko razdoblje 2021. – 2027. | | | | |
| Cilj politike 1  Konkurentnija i pametnija Europa promicanjem inovativne i pametne gospodarske preobrazbe i regionalne povezanosti IKT-a | | | | |
| Prioritet | Oznaka  specifičnog cilja (OSC) | Naziv specifičnog cilja | Posredničko tijelo razine 1 | Posredničko tijelo  razine 2 |
| 1. Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju | 1(i) | Razvoj i jačanje istraživačkih i inovacijskih kapaciteta, te primjena naprednih tehnologija | Ministarstvo znanosti, obrazovanja i mladih  Ministarstvo gospodarstva  Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije  Hrvatska agencija za malo gospodarstvo, inovacije i investicije |
| 1(ii) | Iskorištavanje koristi digitalizacije za građane, poduzeća, istraživačke organizacije i tijela javne vlasti | Ministarstvo regionalnoga razvoja i fondova Europske unije  Ministarstvo gospodarstva | Središnja agencija za financiranje i ugovaranje programa i projekata Europske unije  Hrvatska agencija za malo gospodarstvo, inovacije i investicije |
| 1(iii) | Jačanje održivog rasta i konkurentnosti MSP-ova i otvaranje radnih mjesta u njima, među ostalim i kroz produktivna ulaganja | Ministarstvo gospodarstva | Hrvatska agencija za malo gospodarstvo, inovacije i investicije  Središnja agencija za financiranje i ugovaranje programa i projekata Europske unije |
| 1(iv) | Razvoj vještina za pametnu specijalizaciju, industrijsku tranziciju i poduzetništvo | Ministarstvo znanosti, obrazovanja i mladih  Ministarstvo gospodarstva | Hrvatska agencija za malo gospodarstvo, inovacije i investicije  Središnja agencija za financiranje i ugovaranje programa i projekata Europske unije |
| 2. Jačanje digitalne povezanosti | 1(v) | Jačanje digitalne povezanosti | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |
| 7. Potpora ulaganjima koja doprinose razvoju i proizvodnji STEP tehnologija | 1 (vi) | Potpora ulaganjima koja doprinose ciljevima Platforme za strateške tehnologije za Europu (STEP) iz članka 2. Uredbe (EU) 2024/795 Europskog parlamenta i Vijeća (EFRR) | Ministarstvo gospodarstva  Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije  Hrvatska agencija za malo gospodarstvo, inovacije i investicije |
| Cilj politike 2  Zelenija, otporna Europa s niskom razinom emisija ugljika koja prelazi na gospodarstvo s nultom neto stopom emisija ugljika promicanjem prijelaza na čistu i pravednu energiju, zelenih i plavih ulaganja, kružnoga gospodarstva, prilagodbe klimatskim promjenama i ublažavanja klimatskih promjena, upravljanja rizikom i njegova sprječavanja te održive gradske mobilnosti | | | | |
| Prioritet | Oznaka  specifičnog cilja (OSC) | Naziv specifičnog cilja | Posredničko tijelo razine 1 | Posredničko tijelo  razine 2 |
| 3. Promicanje energetske učinkovitosti i obnovljivih izvora energije, prilagodbe na klimatske promjene, sprječavanje rizika, zaštita okoliša i održivosti resursa | 2(i) | Promicanje energetske učinkovitosti i smanjenje emisija stakleničkih plinova | Ministarstvo gospodarstva  Ministarstvo prostornoga uređenja, graditeljstva i državne imovine  Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije  Hrvatska agencija za malo gospodarstvo, inovacije i investicije  Fond za zaštitu okoliša i energetsku učinkovitost |
|  | 2(ii) | Promicanje obnovljive energije u skladu s Direktivom (EU) 2018/2001, uključujući kriterije održivosti utvrđene u njoj | Ministarstvo gospodarstva | Središnja agencija za financiranje i ugovaranje programa i projekata Europske unije  Hrvatska agencija za malo gospodarstvo, inovacije i investicije  Fond za zaštitu okoliša i energetsku učinkovitost |
| 2(iii) | Razvoj pametnih energetskih sustava, mreža i skladištenja izvan transeuropske energetske mreže (TEN-E) | Ministarstvo gospodarstva | Središnja agencija za financiranje i ugovaranje programa i projekata Europske unije  Fond za zaštitu okoliša i energetsku učinkovitost |
| 2(iv) | Promicanje prilagodbe klimatskim promjenama i, sprječavanje rizika od katastrofa te otpornosti, uzimajući u obzir pristupe temeljene na eko-sustavima | Ministarstvo zaštite okoliša i zelene tranzicije  Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije  Fond za zaštitu okoliša i energetsku učinkovitost  Hrvatske vode |
| 2(v) | Promicanje pristupa vodi i održivog upravljanja vodama | Ministarstvo zaštite okoliša i zelene tranzicije | Središnja agencija za financiranje i ugovaranje programa i projekata Europske unije  Hrvatske vode |
| 2(vi) | Promicanje prijelaza na kružno i resursno učinkovito gospodarstvo | Ministarstvo zaštite okoliša i zelene tranzicije | Središnja agencija za financiranje i ugovaranje programa i projekata Europske unije  Fond za zaštitu okoliša i energetsku učinkovitost |
| 2(vii) | Jačanje zaštite i očuvanja prirode, bioraznolikosti i zelene infrastrukture, među ostalim i u urbanim područjima te smanjenje svih oblika onečišćenja | Ministarstvo zaštite okoliša i zelene tranzicije  Ministarstvo prostornoga uređenja, graditeljstva i državne imovine  Ministarstvo regionalnoga raz­voja i fondova Europske unije | Središnja agencija za financiranje i ugovaranje programa i projekata Europske unije  Fond za zaštitu okoliša i energetsku učinkovitost |
| 4. Razvoj održive multimodalne urbane mobilnosti, kao dio prijelaza na niskougljično gospodarstvo | 2(viii) | Promicanje održive multimodalne gradske mobilnosti kao dijela prijelaza na gospodarstvo s nultom neto stopom emisije ugljika | Ministarstvo mora, prometa i infrastrukture  Ministarstvo gospodarstva  Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije  Fond za zaštitu okoliša i energetsku učinkovitost |
| Cilj politike 3  Povezanija Europa jačanjem mobilnosti | | | | |
| Prioritet | Oznaka  specifičnog cilja (OSC) | Naziv specifičnog cilja | Posredničko tijelo razine 1 | Posredničko tijelo  razine 2 |
| 5. Razvoj održive, pametne i sigurne mobilnosti | 3(i) | Razvoj pametne, sigurne, održive i intermodalne mreže TEN-T koja je otporna na klimatske promjene | Ministarstvo mora, prometa i infrastrukture | Središnja agencija za financiranje i ugovaranje programa i projekata Europske unije |
| 3(ii) | Razvoj i jačanje održive, pametne i intermodalne nacionalne, regionalne i lokalne mobilnosti koja je otporna na klimatske promjene, među ostalim i poboljšanje pristupa mreži TEN-T i prekograničnoj mobilnosti | Ministarstvo mora, prometa i infrastrukture | Središnja agencija za financiranje i ugovaranje programa i projekata Europske unije |
| Cilj politike 4  Uključivija Europa s istaknutijom socijalnom komponentom provedbom europskog stupa socijalnih prava | | | | |
| Prioritet | Oznaka  specifičnog cilja (OSC) | Naziv specifičnog cilja | Posredničko tijelo razine 1 | Posredničko tijelo  razine 2 |
| 6. Jačanje zdravstvenog sustava promicanjem socijalnog uključivanja, obrazovanja i cjeloživotnog učenja | 4(ii) | Poboljšanje jednakog pristupa uključivim i kvalitetnim uslugama obrazovanja, osposobljavanja i cjeloživotnog učenja kroz razvoj dostupne infrastrukture, jačanjem otpornosti obrazovanja i osposobljavanje na daljinu i na internetu | Ministarstvo znanosti, obrazovanja i mladih  Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |
| 4(iii) | Promicanje socioekonomskog uključenja marginaliziranih zajednica, kućanstava s niskim dohotkom i skupina u nepovoljnom položaju, uključujući osobe s posebnim potrebama, kroz integrirane akcije, uključujući stanovanje i socijalne usluge | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |
| 4(v) | Osiguravanje jednakog pristupa zdravstvenoj skrbi i poticanje otpornosti zdravstvenih sustava, uključujući primarnu skrb, i promicanje prijelaza s institucionalne skrbi na skrb unutar obitelji i zajednice | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |
| 4(vi) | Jačanje uloge kulture i održivog turizma u gospodarskom razvoju, socijalnoj uključenosti i socijalnim inovacijama | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije  Hrvatska agencija za malo gospodarstvo, inovacije i investicije |